**Zmluva o poskytovaní poradenstva v súvislosti s prípravou a realizáciou investičných projektov č. ...........**

uzatvorená podľa § 269 ods. 2 zákona č. 513/1991 Zb. obchodného zákonníka v znení neskorších predpisov a zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**Článok I.**

**Zmluvné strany**

**Objednávateľ: Mesto Žilina**

sídlo :Námestie obetí komunizmu 1, 011 31 Žilina

zastúpený: Mgr. Peter Fiabáne, primátor

IČO: 00321796

bankové spojenie: Prima banka Slovensko, a.s., Žilina

číslo účtu vo formáte IBAN:

kontaktná osoba:

tel. č.: ...................

e-mail:

(ďalej ako „**Objednávateľ**“)

**Poskytovateľ:**

sídlo:

zastúpený:

IČO:

registrácia:

bankové spojenie:   
číslo účtu vo formáte IBAN:

kontaktná osoba:

tel. č.: ...................

e-mail:

(ďalej ako „**Poskytovateľ**“)

**Článok II.**

**Predmet zmluvy**

1. Predmetom tejto zmluvy je záväzok Poskytovateľa poskytovať Objednávateľovi poradenské služby pre prípravu, realizáciu a investičnú implementáciu nenávratných finančných prostriedkov investičných projektov v rámci všetkých Operačných programov MDaV SR s nasledovnou náplňou :
2. Poradenská činnosť a poskytnutie súčinnosti pri koordinácii činností súvisiacich s procesom prípravy investičných projektov v rámci operačných programov MDaV SR.
3. Poradenská činnosť a poskytnutie súčinnosti pri koordinácii činností súvisiacich s procesom realizácie investičných projektov v rámci operačných programov MDaV SR.
4. Poradenská činnosť a poskytnutie súčinnosti pri koordinácii činností súvisiacich s procesom získania a investičnej implementácie nenávratných finančných príspevkov investičných projektov v rámci operačných programov MDaV SR.
5. Komunikácia so zhotoviteľmi projektovej dokumentácie, zhotoviteľmi stavieb,

Ministerstvom dopravy a výstavby SR a Jaspers, ako aj všetkými dotknutými subjektmi .

1. Odovzdávanie všetkých informácií plynúcich z činností podľa bodu A. až D. primátorovi mesta Žilina alebo ním povereným osobám v písomnej podobe.
2. Predkladanie týždenných výkazov prác s uvedením popisu činností Objednávateľovi v písomnej podobe.
3. Poskytovateľ sa zaväzuje poskytovať služby v zmysle tejto zmluvy na základe požiadaviek Objednávateľa, a to zasielaných Poskytovateľovi elektronicky emailom alebo vyplývajúcich z pracovných stretnutí Objednávateľa a Poskytovateľa, ako aj zo svojej vlastnej iniciatívy v nadväznosti na svoje skúsenosti pri vynaložení odbornej starostlivosti, pričom požiadavky môžu obsahovať dielčie termíny poskytnutia konkrétnej služby, ktoré sa Poskytovateľ zaväzuje dodržať.

1. Pokiaľ Poskytovateľ pre plnenie zmluvy využíva subdodávateľov, zoznam subdodávateľov predloží Objednávateľovi najneskôr do 3 dní od nadobudnutia účinnosti tejto zmluvy. V prípade, ak Poskytovateľ uzatvorí akúkoľvek zmluvu so subdodávateľom uzatvorenú na plnenie predmetu tejto zmluvy a rovnako v prípade zmeny subdodávateľa počas plnenia tejto Zmluvy, je Poskytovateľ povinný najneskôr v deň, ktorý predchádza dňu, v ktorom nastane nástup, alebo zmena subdodávateľa predložiť Objednávateľovi písomné oznámenie subdodávateľa, vrátane jeho identifikačných údajov a zmluvy, ktorú ma s týmto subdodávateľom uzatvorenú v súvislosti s plnením predmetu tejto zmluvy.
2. Miestom plnenia je Mesto Žilina, ako aj iné miesta podľa potreby a požiadaviek Objednávateľa v nadväznosti na bod 2 tohto článku.

**Článok III.**

**Práva a povinnosti zmluvných strán**

1. Poskytovateľ je povinný vykonávať svoju činnosť v rozsahu dohodnutom v predmete

zmluvy s plným využitím svojich schopností, vedomostí a odborných zručností, s odbornou starostlivosťou, na svoje náklady a na svoje nebezpečenstvo, ako aj informovať Objednávateľa o podstatných skutočnostiach súvisiacich s jeho činnosťou. Poskytovateľ zodpovedá za dodržiavanie pravidiel a lehôt stanovených v rámci Operačných programov MDaV SR.

1. Poskytovateľ sa zaväzuje postupovať pri plnení pokynov a úloh hospodárne. Služby spojené so splnením predmetu zmluvy sa Poskytovateľ zaväzuje zabezpečovať vlastnými technickými prostriedkami.
2. Poskytovateľ je povinný po ukončení tejto zmluvy odovzdať Objednávateľovi všetky podklady a písomnosti súvisiace s výkonom jeho činnosti.
3. Objednávateľ spolupracuje s Poskytovateľom pri poskytovaní podkladov potrebných na splnenie predmetu zmluvy, ktoré možno spravodlivo požadovať od Objednávateľa.
4. Poskytovateľ sa zaväzuje zachovávať mlčanlivosť o všetkých skutočnostiach, o ktorých sa pri výkone činnosti podľa tejto zmluvy dozvedel.
5. Poskytovateľ sa zaväzuje pri poskytovaní služieb podľa tejto zmluvy dodržiavať interné predpisy a smernice Objednávateľa, prípadne iné vnútorné predpisy, s ktorými sa riadne a včas preukázateľne oboznámil.
6. Poskytovateľ sa zaväzuje včas oznámiť Objednávateľovi všetky prekážky a skutočnosti, ktoré by mohli spôsobiť omeškanie Poskytovateľa s riadnym a včasným poskytnutím plnenia, nemožnosť dodatočného poskytnutia plnenia, alebo by odôvodňovali posun záväzného termínu pre poskytnutie plnenia.
7. Pri poskytovaní služieb podľa tejto zmluvy je Poskytovateľ povinný chrániť oprávnené záujmy Objednávateľa, ktoré sú mu známe, alebo ktoré s vynaložením náležitej odbornej starostlivosti Poskytovateľ má poznať.
8. Poskytovateľ je povinný pri výkone svojej činnosti upozorniť Objednávateľa na zrejmú nevhodnosť jeho pokynov, ktoré by mohli mať za následok zmarenie účelu tejto zmluvy alebo vznik škody. V prípade, že Objednávateľ aj napriek upozorneniu Poskytovateľa trvá na splnení pokynov, nezodpovedá Poskytovateľ za takto vzniknutú škodu.

**Článok IV.**

**Výška odmeny**

1. Zmluvné strany sa dohodli, že Poskytovateľovi za výkon činností podľa tejto zmluvy patrí mesačná odmena vo výške ......,- Є /slovom ........... Eur/. V odmene sú zahrnuté všetky náklady súvisiace s poskytnutím služby. Poskytovateľ si nebude uplatňovať žiadne ďalšie náklady voči Objednávateľovi.
2. Odmena je splatná na základe mesačnej fakturácie do 30 dní od doručenia faktúry. ~~a~~ Poskytovateľom predložená faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo zmluvy. Prílohou faktúry musí byť súhrn týždenných výkazov vykonaných služieb (pracovný výkaz) v zmysle čl. II bod 1 písm. F. tejto zmluvy potvrdený povereným zamestnancom Objednávateľa. V prípade, ak faktúra bude obsahovať nesprávne alebo neúplné údaje, prípadne nebude obsahovať náležitosti daňového dokladu v zmysle zákona č. 222/2004 Z. z. alebo prílohou faktúry nebude potvrdený výkaz vykonaných služieb, alebo nebude obsahovať číslo tejto zmluvy, je Objednávateľ oprávnený vrátiť túto faktúru naspäť Poskytovateľovi za účelom jej opravy, prípadne na doplnenie. Poskytovateľ túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry Objednávateľovi.
3. Pri neplnení predmetu zmluvy a nedodržiavaní povinností Poskytovateľa obsiahnutých v čl.II. tejto zmluvy, môže Objednávateľ do doby splatnosti odmeny za príslušný mesiac rozhodnúť o krátení výšky odmeny, najviac do výšky 50% z mesačnej odmeny za príslušný mesiac, v ktorom k neplneniu predmetu zmluvy a nedodržiavaniu povinností Poskytovateľa obsiahnutých v čl.II. tejto zmluvy došlo.

**Článok V.**

**Doba platnosti zmluvy**

1. Táto zmluva sa uzatvára na dobu určitú, a to do 28. 02. 2021.
2. Objednávateľ môže túto zmluvu bez udania dôvodu písomne vypovedať s účinnosťou od prvého dňa mesiaca nasledujúceho po mesiaci, v ktorom zmluvu vypovedal.
3. Ak je Poskytovateľ v omeškaní s včasným dodaním alebo poskytnutím plnenia, a také omeškanie predstavuje podstatné porušenie zmluvy Poskytovateľom, je Objednávateľ oprávnený omeškané plnenie odoprieť a neprevziať, ak to bez zbytočného odkladu oznámi Poskytovateľovi. V takom prípade je tiež Objednávateľ oprávnený od zmluvy odstúpiť.
4. Od tejto zmluvy môže odstúpiť každá zmluvná strana, najmä z týchto dôvodov:

##### Poskytovateľ môže odstúpiť od tejto zmluvy, ak:

a) Objednávateľ neplní svoje záväzky ani napriek upozorneniu Poskytovateľa, v ktorom mu Poskytovateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia,

b) je opakovane v omeškaní, a tým znemožňuje alebo výrazne ohrozuje splnenie záväzkov Poskytovateľa,

c) objednávateľ je v omeškaní s úhradou faktúry dlhšie ako 30 dní.

##### Objednávateľ môže odstúpiť od tejto zmluvy, ak:

a) Poskytovateľ neplní svoje záväzky ani napriek upozorneniu Objednávateľa, v ktorom mu Objednávateľ stanoví primeranú lehotu na splnenie svojich záväzkov, minimálne však 5 dní odo dňa doručenia upozornenia,

b) Poskytovateľ je opakovane v omeškaní alebo aj po upozornení Objednávateľa porušuje povinnosti, ktoré mu vyplývajú z tejto zmluvy,

**Článok VI.**

**Zodpovednosť za kvalitu poskytovaných služieb, záručná doba**

1. Poskytovateľ sa zaväzuje poskytovať služby podľa tejto zmluvy s odbornou starostlivosťou s vyvinutím maximálneho úsilia na dosiahnutie účelu tejto zmluvy a zároveň prehlasuje, že disponuje potrebnými prostriedkami na riadne plnenie svojich záväzkov z tejto zmluvy.
2. Záručná doba začína plynúť dňom odovzdania a prevzatia služieb, t.j. dňom, kedy Objednávateľ potvrdil súpis Poskytovateľom vykonaných služieb a trvá 24 mesiacov.
3. Poskytovateľ sa zaväzuje, že zistené a reklamované vady poskytnutých služieb odstráni bez zbytočného odkladu, najneskoršie však v termíne do 7 pracovných dní. Odstránenie vád v dohodnutej dobe je v zodpovednosti a na priamy náklad Poskytovateľa.
4. Poskytovateľ zodpovedá Objednávateľovi za škody, ktoré mu preukázateľne spôsobil jeho zamestnanec alebo tretia osoba, ktorá konala na základe jeho poverenia.

**Článok VII.**

**Zmluvná pokuta**

1. V prípade omeškania Poskytovateľa s poskytnutím služby má Objednávateľ právo požadovať od Poskytovateľa zaplatenie zmluvnej pokuty 100,- € za každý deň omeškania. Právo podľa predchádzajúcej vety má Objednávateľ aj v prípade, ak Poskytovateľ nezačne s poskytovaním služby včas, t.j. v deň, určený ako deň začatia poskytovania služby.
2. V prípade omeškania Poskytovateľa s odstránením vady poskytnutej služby v lehote podľa čl. VI. ods. 3 má Objednávateľ právo požadovať od Poskytovateľa zaplatenie zmluvnej pokuty 100,- € za každý deň omeškania.
3. V prípade omeškania Objednávateľa so zaplatením dohodnutej odmeny za riadne a včas poskytnuté služby má Poskytovateľ právo požadovať od Objednávateľa zmluvnú pokutu vo výške 0,05% z dlžnej sumy, za každý aj začatý deň omeškania.
4. Zmluvná pokuta je splatná do 15-tich dní odo dňa doručenia výzvy na zaplatenie zmluvnej pokuty strane, ktorá porušuje povinnosť. Uplatnením zmluvnej pokuty nie je dotknutý nárok na plnú náhradu škody.
5. Zmluvná pokuta sa považuje za zaplatenú jej pripísaním na účet dotknutej zmluvnej strany v peňažnom ústave uvedenom v záhlaví tejto zmluvy.
6. Zaplatením zmluvnej pokuty sa zmluvné strany nezbavujú svojej povinnosti riadne splniť svoj záväzok zo zmluvy.

**Článok VII.**

**Záverečné ustanovenia**

1. Táto zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni zverejnenia zmluvy na webovom sídle Objednávateľa v zmysle príslušných právnych predpisov.
2. Za účelom komunikácie Objednávateľa s Poskytovateľom určili zmluvné strany kontaktné údaje svojich zodpovedných zástupcov v hlavičke tejto zmluvy ako kontaktné osoby. V prípade zmeny kontaktných údajov sú zmluvné strany povinné bezodkladne sa o takejto zmene preukázateľne informovať bez potreby uzatvorenia dodatku k tejto zmluve.
3. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.
4. Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručované osobne, elektronicky alebo listami doručenými doporučenou poštou na adresy uvedené v úvode zmluvy. Všetky úkony urobené písomne sú považované za doručené okamihom ich prevzatia druhou zmluvnou stranou. Písomnosť doručovaná poštou sa bude považovať za doručenú aj vtedy, ak nebude prevzatá druhou zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu. Písomnosť odoslaná emailom sa považuje za doručenú v deň kedy bol email odoslaný.
5. Zmluvné strany sa dohodli, že akékoľvek zmeny a doplnky textu zmluvy musia mať písomnú formu dodatku.
6. Vzťahy, ktoré neboli touto zmluvou upravené, sa riadia príslušnými ustanoveniami Obchodného zákonníka.
7. Táto zmluva sa vyhotovuje v troch exemplároch, z ktorých Objednávateľ obdrží dva

a Poskytovateľ jeden exemplár.

1. Zmluvné strany vyhlasujú, že svoju vôľu prejavili slobodne, vážne a zrozumiteľne,

s obsahom zmluvy súhlasia a na znak súhlasu ju vlastnoručne podpisujú.

V Žiline, dňa

za Objednávateľa: za Poskytovateľa:

...................................................... ......................................................

Mgr. Peter Fiabáne